ข้อบังคับมหาวิทยาลัยทักษิณข้อบังคับมหาวิทยาลัยทักษิณว่าด้วยเครื่องแบบของผู้ปฏิบัติงานในมหาวิทยาลัยพ.ศ. ๒๕๕๑ โดยที่เป็นการสมควรกำหนดเครื่องแบบของผู้ปฏิบัติงานในมหาวิทยาลัยเพื่อความเป็นระเบียบเรียบร้อยเหมาะสมกับพิธีการต่าง ๆ ของมหาวิทยาลัยและอนุวัตรให้เป็นไปตามความในมาตรา ๖๑ แห่งพระราชบัญญัติมหาวิทยาลัยทักษิณ พ.ศ.๒๕๕๑ อาศัยอำนาจตามความในมาตรา ๒๒ (๒) แห่งพระราชบัญญัติมหาวิทยาลัยทักษิณ พ.ศ.๒๕๕๑ สภามหาวิทยาลัยทักษิณ ในการประชุมครั้งที่ ๑๐/๒๕๕๑ เมื่อวันที่ ๒๒ พฤศจิกายนพ.ศ. ๒๕๕๑ จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับมหาวิทยาลัยทักษิณว่าด้วย เครื่องแบบของผู้ปฏิบัติงานในมหาวิทยาลัย พ.ศ. ๒๕๕๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบ คำสั่งหรือประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่า มหาวิทยาลัยทักษิณอธิการบดี หมายความว่า อธิการบดีมหาวิทยาลัยทักษิณผู้ปฏิบัติงานในมหาวิทยาลัย หมายความว่าผู้ปฏิบัติงานในมหาวิทยาลัยตามความในมาตรา๔ แห่งพระราชบัญญัติมหาวิทยาลัยทักษิณ พ.ศ. ๒๕๕๑ตราสัญลักษณ์ หมายความว่าตราสัญลักษณ์มหาวิทยาลัยทักษิณตามรูปที่ ๑ แนบท้ายข้อบังคับนี้ดุมตราสัญลักษณ์ หมายความว่า ดุมโลหะสีทองมีตราสัญลักษณ์มหาวิทยาลัยทักษิณเป็นองค์ประกอบ ตามรูปที่ ๒ แนบท้ายข้อบังคับนี้ลายปาริชาตทอง หมายความว่า ลายที่ประกอบด้วยดอกบานดอกตูม เกสร และใบของต้นปาริชาตซึ่งเป็นต้นไม้ประจำมหาวิทยาลัยทักษิณ ตามรูปที่ ๓แนบท้ายข้อบังคับนี้ข้อ ๕ ให้อธิการบดีรักษาการให้เป็นไปตามข้อบังคับนี้ข้อ ๖ เครื่องแบบของผู้ปฏิบัติงานในมหาวิทยาลัยมี๓ ประเภท คือ(๑)เครื่องแบบปกติขาว(๒)เครื่องแบบครึ่งยศ(๓)เครื่องแบบเต็มยศข้อ ๗ เครื่องแบบปกติขาวของผู้ปฏิบัติงานในมหาวิทยาลัยให้ประกอบด้วย(๑)หมวก ผู้ปฏิบัติงานในมหาวิทยาลัยชาย ให้ใช้หมวกทรงหม้อตาลสีขาวกระบังหน้าทำด้วยหนังหรือวัตถุเทียมสีดำ สายรัดคางสีทอง กว้าง ๑ เซนติเมตรมีดุมตราสัญลักษณ์ขนาดเล็กติดที่ข้างหมวกข้างละหนึ่งดุมผ้าพันหมวกเป็นแถบลายถักสีขาว ที่หน้าหมวกติดตราสัญลักษณ์สีทอง สูง ๕ เซนติเมตรบนหมอนสักหลาดสีขาวผู้ปฏิบัติงานในมหาวิทยาลัยหญิงให้ใช้หมวกแก็ปทรงอ่อนพับปีกสีขาวที่หน้าหมวกติดตราสัญลักษณ์ปักดิ้นสีทองสูง ๕เซนติเมตร บนหมอนสักหลาดสีขาว(๒)เสื้อ ผู้ปฏิบัติงานในมหาวิทยาลัยชาย ให้ใช้เสื้อแบบราชการสีขาวใช้ดุมโลหะสีทอง ลายดุนตราสัญลักษณ์ขนาดใหญ่๕ ดุม ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยผู้ปฏิบัติงานในมหาวิทยาลัยหญิงให้ใช้เสื้อนอกคอแบะสีขาว แบบคอแหลมหรือคอป้านแขนยาวถึงข้อมือ มีตะเข็บหลัง ๔ตะเข็บ ที่แนวสาบอกมีดุมตราสัญลักษณ์ขนาดเส้นผ่าศูนย์กลาง ๑.๕ เซนติเมตร ๓ ดุมสำหรับเสื้อคอแหลม และ ๕ ดุม สำหรับเสื้อคอป้าน มีกระเป๋าล่างข้างละ ๑ กระเป๋าเป็นประเป๋าเฉียงเล็กน้อยไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกะลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓)อินทรธนู ให้มีอินทรธนูแข็ง พื้นสักหลาดสีดำกว้าง ๔ เซนติเมตร ตามความยาวของบ่ามีแถบไหมสีทองขนาด ๑ เซนติเมตรตรงขอบอินทรธนูปลายอินทรธนูมนติดดุมตราสัญลักษณ์มีขอบวงกลมรอบเม็ดดุมสองเส้นขนาดเส้นผ่าศูนย์กลาง๑.๕ เซนติเมตร บนอินทรธนูปักดิ้นทองลายปาริชาตทอง ตามรูปที่ ๔ แนบท้ายข้อบังคับนี้และให้ติดอินทรธนูทับเสื้อเหนือบ่าทั้งสองข้างจากไหล่ไปคอ(๔)กางเกง กระโปรง ผู้ปฏิบัติงานในมหาวิทยาลัยชาย ให้ใช้กางเกงแบบราชการสีขาวขายาวไม่พับปลายขาผู้ปฏิบัติงานในมหาวิทยาลัยหญิงให้ใช้กระโปรงสีขาวตีเกล็ดด้านหน้าสองเกล็ดและด้านหลังสองเกล็ด ยาวปิดเข่าปลายบานเล็กน้อย ใช้กับแบบเสื้อคอแหลม หรือกระโปรงสีขาวยาวปิดเข่าปลายบานเล็กน้อยใช้กับแบบเสื้อคอป้าน(๕)เข็มขัด ให้ใช้เข็มขัดหนังสีดำ(๖)รองเท้า ถุงเท้า ผู้ปฏิบัติงานในมหาวิทยาลัยชายให้ใช้รองเท้าหนังหุ้มส้นสีดำและถุงเท้าสีดำผู้ปฏิบัติงานในมหาวิทยาลัยหญิงให้ใช้รองเท้าหนังหุ้มส้นปิดปลายเท้า สีดำ ไม่มีลวดลาย ส้นสูงไม่เกิน ๗ เซนติเมตรถุงเท้ายาวสีเนื้อ(๗)เครื่องหมายประดับคอเสื้อ ให้มีเครื่องหมายตราสัญลักษณ์เป็นโลหะสีทองสูง ๒.๕ เซนติเมตรใช้ติดคอเสื้อเครื่องแบบปกติขาวตอนหน้าทั้งสองข้างข้อ ๘ เครื่องแบบครึ่งยศของผู้ปฏิบัติงานในมหาวิทยาลัยให้มีลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงของผู้ปฏิบัติงานในมหาวิทยาลัยชายหรือกระโปรงของผู้ปฏิบัติงานในมหาวิทยาลัยหญิงให้ใช้ผ้าสีดำและให้ผู้ที่ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์นั้นโดยไม่สวมสายสะพายข้อ ๙ เครื่องแบบเต็มยศของผู้ปฏิบัติงานในมหาวิทยาลัยให้มีลักษณะและส่วนประกอบเช่นเดียวกับเครื่องแบบครึ่งยศแต่การประดับเครื่องราชอิสริยาภรณ์นั้นให้สวมสายสะพายร่วมกับเหรียญราชอิสริยาภรณ์ข้อ ๑๐ โอกาสการใช้เครื่องแบบให้ผู้ปฏิบัติงานในมหาวิทยาลัยแต่งเครื่องแบบตามความเหมาะสมกับพิธีการอาทิงานพระราชพิธีหรือรัฐพิธีตามหมายรับสั่งหรือหมายกำหนดการงานพิธีที่ทางราชการจัดขึ้นงานพิธีของเอกชนหรืองานพิธีเกี่ยวกับประเพณีของท้องถิ่นหรือชุมชนข้อ ๑๑ เว้นแต่กำหนดไว้ในข้อบังคับนี้เป็นการเฉพาะให้นำกฎหมายว่าด้วยเครื่องแบบของข้าราชการฝ่ายพลเรือนและลูกจ้างมาใช้บังคับแก่เครื่องแบบและการแต่งกายของผู้ปฏิบัติงานในมหาวิทยาลัยโดยอนุโลมประกาศ ณ วันที่ ๒๒พฤศจิกายน พ.ศ. ๒๕๕๑สุจินต์ จินายนนายกสภามหาวิทยาลัยทักษิณ[เอกสารแนบท้าย]๑.แนบท้ายข้อบังคับมหาวิทยาลัยทักษิณ ว่าด้วยเครื่องแบบของผู้ปฏิบัติงานในมหาวิทยาลัย พ.ศ. ๒๕๕๑(ดูข้อมูลจากภาพกฎหมาย)มณฑิตา/ผู้จัดทำ๑๗ พฤศจิกายน ๒๕๕๓วิภา/ตรวจ๒๕พฤษภาคม ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๑๙๗ ง/หน้า ๔๑/๓๐ ธันวาคม ๒๕๕๑